Source: https://www.epi.sk/zz/1985-116
Timestamp: 2020-02-23 04:11:43+00:00
Document Index: 8711440

Matched Legal Cases: ['§ 7', '§ 3', '§ 3', '§ 3', '§ 488', '§ 8', '§ 9']

116/1985 Zb. Zákon o podmienkach činnosti organizácií s medzinárodným prvkom v Československej socialistickej rep... | Aktuálne znenie
Hľadaj v 116/1985 ×
116/1985 Zb.
Zákon č. 116/1985 Zb.Zákon o podmienkach činnosti organizácií s medzinárodným prvkom v Československej socialistickej republike.
(v znení č. 157/1989 Zb., 346/2018 Z. z.)
Platnosť od 11.12.1985
§ 7a - Prechodné ustanovenie k úprave účinnej od 1. januára 2019
o podmienkach činnosti organizácií s medzinárodným prvkom v Československej socialistickej republike.
(1) Zákon ustanovuje podmienky, za ktorých v Slovenskej republike môže byť zriadená, vyvíjať činnosť alebo mať sídlo organizácia s medzinárodným prvkom.
(2) Na účely tohto zákona sa organizáciou s medzinárodným prvkom rozumie medzinárodná nevládna organizácia a organizácia cudzích štátnych príslušníkov.
(3) Podľa tohto zákona môže byť zriadená aj osobitná organizácia na zastúpenie slovenských záujmov v medzinárodnej nevládnej organizácii.
(1) Organizácia s medzinárodným prvkom môže v Slovenskej republike byť zriadená, vyvíjať činnosť a mať sídlo len na základe povolenia vydaného podľa tohto zákona.
(2) Žiadosť o povolenie zriadiť organizáciu s medzinárodným prvkom alebo o povolenie vyvíjať činnosť alebo mať sídlo takej organizácie v Slovenskej republike sa podáva Ministerstvu vnútra Slovenskej republiky (ďalej len „ministerstvo vnútra“). Žiadateľ o povolenie zriadiť organizáciu s medzinárodným prvkom v Slovenskej republike pripája k žiadosti návrh dokumentu upravujúceho organizačný poriadok a obsah činnosti organizácie; organizácia s medzinárodným prvkom, ktorá žiada o povolenie vyvíjať činnosť alebo mať sídlo v Slovenskej republike, pripojí k žiadosti dokument upravujúci organizačný poriadok a obsah činnosti organizácie (ďalej len „stanovy“).
(3) V stanovách organizácie s medzinárodným prvkom musia byť uvedené aj údaje o štatutárnom orgáne organizácie s medzinárodným prvkom v rozsahu meno, priezvisko, adresa trvalého pobytu, dátum narodenia a rodné číslo.
(1) Ministerstvo vnútra po dohode s Ministerstvo zahraničných vecí a európskych záležitostí Slovenskej republiky a po prerokovaní s príslušnými ústrednými orgánmi štátnej správy môže povoliť zriadenie organizácie s medzinárodným prvkom alebo povoliť takej organizácii vyvíjať činnosť alebo mať sídlo v Slovenskej republike,
a) ak jej stanovy, prípadne ich návrh, a jej činnosť nie sú v rozpore s právnym poriadkom Slovenskej republiky,
b) ak je organizácia zriadená ako právnická osoba1) a
c) ak tomu nebránia iné závažné dôvody.
(2) Organizácia s medzinárodným prvkom môže popri svojej činnosti vykonávať v Slovenskej republike hospodársku činnosť na základe povolenia a za podmienok podľa osobitných predpisov.2)
(1) Ak organizácia s medzinárodným prvkom vyvíja činnosť, ktorá nezodpovedá podmienkam uvedeným v § 3 ods. 1, môže jej ministerstvo vnútra pozastaviť činnosť alebo odobrať povolenia vydané podľa § 3 ods. 1.
Organizácia cudzích štátnych príslušníkov zriadená podľa § 3 ods. 1 vyvíja činnosť za podobných podmienok ako dobrovoľné organizácie.3)
(1) Ministerstvo vnútra po dohode s Ministerstvo zahraničných vecí a európskych záležitostí Slovenskej republiky môže na návrh príslušného ústredného orgánu štátnej správy povoliť zriadenie osobitných organizácií na zastúpenie slovenských záujmov v medzinárodných nevládnych organizáciách.
(2) Osobitné organizácie na zastúpenie československých záujmov v medzinárodných nevládnych organizáciách sú socialistickými organizáciami; pre ich vznik, zánik a pre výkon dohľadu nad ich činnosťou platia primerane predpisy o dobrovoľných organizáciách.3)
(3) Ak nie je dôvod na postup podľa odseku 2, zašle ministerstvo vnútra organizácii s medzinárodným prvkom do 15 dní od doručenia oznámenia jedno vyhotovenie zmeny stanov, na ktorom vyznačí, že berie zmenu stanov na vedomie.
Organizácie, na ktoré sa vzťahuje tento zákon a ktorým bolo vydané podľa doterajších predpisov povolenie zriadiť alebo povolenie vyvíjať činnosť alebo mať sídlo v Československej socialistickej republike, sa považujú za organizácie majúce povolenie zriadiť alebo povolenie vyvíjať činnosť alebo mať sídlo v Československej socialistickej republike podľa tohto zákona.
1) § 488 Občianskeho zákonníka. § 8 ods. 1 a § 9 ods. 1 zákona č. 101/1963 Zb. o právnych vzťahoch v medzinárodnom obchodnom styku.
2) Zákon č. 42/1980 Zb. o hospodárskych stykoch so zahraničím. Zákon ČNR č. 127/1981 Zb. o vnútornom obchode. Zákon SNR č. 130/1981 Zb. o vnútornom obchode.
3) Zákon č. 68/1951 Zb. o dobrovoľných organizáciách a zhromaždeniach v znení neskorších predpisov. Vyhláška ministra vnútra č. 348/1951 Ú. v. (č. 320/1951 Ú. l.) o dobrovoľných organizáciách a zhromaždeniach v znení neskorších predpisov.